এবার চ্যাম্পিয়ন্স লিগ ফাইনালে কি এল ক্লাসিকো!

ওয়েব ডেস্ক: প্রকাশিত হয়ে গেল উয়েফা চ্যাম্পিয়ন্স লিগের (UEFA Champions League) শেষ ষোলোর সূচি (Round of 16)। ৪ মার্চ এবং ১১ মার্চ দুই পর্ব মিলিয়ে খেলার পর জয়ী আটটি দল পৌঁছে যাবে কোয়ার্টার ফাইনালে। সূচি এমনভাবেই হয়েছে যে মিউনিখে গ্র্যান্ড ফিনালেতে হতে পারে এল ক্লাসিকো (El Classico)। সূচির দুই অর্ধে পড়েছে রিয়াল মাদ্রিদ (Real Madrid) এবং বার্সেলোনা (FC Barcelona), সব ম্যাচ জিতলে ফাইনালে মুখোমুখি হবে স্পেনের দুই সেরা ক্লাব।

তবে তার সেমিফাইনালে বড় বাধার সামনে পড়তে পারে রিয়াল ও বার্সা। রিয়াল পড়তে পারে দুরন্ত ফর্মের লিভারপুলের (Liverpool FC) সামনে, বার্সা মুখোমুখি হতে পারে জার্মানির সেরা ক্লাব বায়ার্ন মিউনিখের (Bayern Munich)। তবে শেষ ষোলোতেই লিভারপুলের সামনে পিএসজি। রিয়াল মুখোমুখি তার শহরের ক্লাব অ্যাতলেটিকো মাদ্রিদের। শেষ ষোলোয় আর্সেনালের (Arsenal) সামনে পিএসভি এইন্দোভেন এবং অ্যাস্টন ভিলা (Aston Villa) খেলবে ক্লাব ব্রুগের বিরুদ্ধে।

আরও পড়ুন: হারের পর জরিমানা! মহারণের আগে চাপে পাকিস্তান

The road to Munich is set.#UCLdraw pic.twitter.com/M2ChMOgR8u

— UEFA Champions League (@ChampionsLeague) February 21, 2025

চ্যাম্পিয়ন্স লিগের শেষ ষোলোর সূচি:

আর্সেনাল বনাম পিএসভি

বেনফিকা বনাম বার্সেলোনা

রিয়াল মাদ্রিদ বনাম অ্যাতলেটিকো মাদ্রিদ

বরুসিয়া ডর্টমুন্ড বনাম এলওএসসি লিল

পিএসজি বনাম লিভারপুল

বায়ার্ন মিউনিখ বনাম বেয়ার লেভারকুসেন

ক্লাব ব্রুগ বনাম অ্যাস্টন ভিলা

ফায়ানুর্ড বনাম ইন্টার মিলান